|  |  |  |  |  |  |  |
| --- | --- | --- | --- | --- | --- | --- |
| **Становище на**  **администрацията на Министерския съвет**  *Съгласуването се извършва на основание чл. 21, ал. 5 от Закона за нормативните актове* | | | | | | |
| **Проект на акт:** | | | **Вид оценка:** |  | | |
| Постановление на Министерския съвет за приемане на Тарифа за таксите, които се събират от Българската агенция по безопасност на храните | | |
| **Становище по ред:** |  | | |
| **Номер и дата:** |  | | |
| **В отговор на №:** | 03-193/03.04.2023 г. | | |
| **Институция:** | Министерство на земеделието | | |
| **Диспозитив:** | Съгласува с препоръки | | | |
| **Основание:** |  | от Устройствения правилник на Министерския съвет и на неговата администрация | | | |

|  |
| --- |
| Относно раздел 1 „Проблем/проблеми за решаване“: В оценката е посочено. че *компилацията от изменения в европейското и национално законодателството налагат въвеждането на нови такси и изменението на вече съществуващи такива за осъществяването на официалния контрол по агрохранителната верига*. В тази връзка предлагаме да се посочат таксите, които се увеличават и таксите, които се въвеждат в тарифата или отпадат. Относно раздел 2 „Цели“: Посочената цел в т. 2 води до заключението, че съществува проблем по отношение равнопоставеността на операторите и създаването на различни условия при извършването на официалния контрол. Предлагаме този проблем да бъде подробно изложен в раздел 1, например като **Проблем 2**.  Напомняме, че целите следва да бъдат количествено или качествено представени и да водят до решаването на дефинирания проблем. За коректното дефиниране на целите препоръчваме [*Ръководството за извършване на предварителна оценка на въздействието*](http://www.strategy.bg/Publications/View.aspx?lang=bg-BG&categoryId=&Id=297&y=&m=&d=) (стр.  22 - 24). Относно раздел 4 „Варианти на действие. Анализ на въздействията“: Към момента е посочена обща информация за положителните и отрицателните въздействия, без да се посочват конкретните въздействия върху бизнеса. В тази връзка е необходимо да се опишат очакваните икономически, социални и екологични въздействия върху всички или поне върху основните групи пряко засегнати страни, като анализът на въздействията представлява оценяването им спрямо текущото състояние в качествено, количествено или парично изражение.  Трябва да се отбележи, че *Вариант 1 „Без действие“* е по-добрият вариант за МСП, защото въвеждането на нови такси, както и увеличението на размера на съществуващите, представлява увеличаване на административната тежест. В тази връзка препоръчваме да се използва [Калкулатор на административна тежест](http://www.strategy.bg/Calculator/Calculator.aspx), за да станат ясни какви ще са разходите за бизнеса, в следствие на въвеждането и увеличението на таксите в тарифата.  Отново напомняме, че за изясняването на икономическите, социални и екологични въздействия за всеки един от вариантите следва да се премине през отговарянето на примерните въпроси, посочени в [*Ръководството за извършване на предварителна оценка на въздействието*](http://www.strategy.bg/Publications/View.aspx?lang=bg-BG&categoryId=&Id=297&y=&m=&d=) (стр.  28-37). |

|  |
| --- |
| \*   Съгласно чл. 17 от Наредбата за обхвата и методологията за извършване на оценка на въздействието, изводите и относимата информация от извършената частична предварителна оценка на въздействието се включват във финансовата обосновка по чл. 35, ал. 1, т. 4 от Устройствения правилник на Министерския съвет и на неговата администрация. |
| \*\*   При съгласуването по чл. 32 от Устройствения правилник на Министерския съвет и на неговата администрация кръгът от въпроси, проблеми и решения, разгледани в оценката на въздействието се съпоставя с кръга от въпроси, засегнати в проекта на нормативен акт. |
| \*\*\*   На основание чл. 30б, ал. 4 от Устройствения правилник на Министерския съвет и на неговата администрация е необходимо окончателната оценка на въздействието да бъде съобразена с препоръките от становището. |
| \*\*\*\*   На основание чл. 85, ал. 1 от Устройствения правилник на Министерския съвет и на неговата администрация е необходимо това становище да бъде публикувано заедно с преработената оценка на въздействието и проекта на акт при обществените консултации, провеждани в изпълнение на Закона за нормативните актове. |
| **ДИРЕКТОР НА ДИРЕКЦИЯ**  **„МОДЕРНИЗАЦИЯ НА АДМИНИСТРАЦИЯТА“:**  **(НИКОЛИНА СТОЯНОВА)** |